REGLER BRUG AF KLUBBENS NYE BOLDMASKINE.
Klubben har fået en ny boldkanon, der både kan anvendes til tennis- og padeltræning. I bestyrelsen ser vi gerne, at så mange medlemmer som muligt får glæde af klubbens investering. Derfor har vi sat nogle regler op, så maskinen kan blive et stort aktiv for klubben i mange år. PAS GODT PÅ DEN OG BRUG DEN EFTER REGLERNE.
En boldmaskine er et godt alternativ til en træner i forhold til at få øvet enkelte grundslag eller ved opsætning af bestemte spilleøvelser. Boldmaskinen er meget avanceret og kan sættes op til meget individuel træning. Boldmaskinen SKAL anvendes efter maskinens vejledning og de regler, som klubben har sat op jf. nedenstående: 
Hvem må bruge boldmaskinen:
1. Alle klubbens trænere må bruge boldmaskinen. 
2. Alle medlemmer 16 år og derover, der har et ”førerbevis” for brug af boldmaskinen.
3. Alle forældre til medlemmer under 16 år, der har et ”førerbevis” for brug af boldmaskinen.
4. Klubben laver årligt kurser i brug af boldkanonen – varighed ca. ½ time. Tag eventuel fat i en træner eller leder for at få et ”førerbevis”
5. Alle SKAL have læst klubbens brugermanual igennem før brug.
Hvordan reserverer man boldmaskinen:
1. Boldmaskinen skal ikke reserveres til brug ved klubbens træning. Træning har fortrinsret i forhold til fri booking.
2. Øvrig brug kræver booking af boldmaskinen. Man booker selv en tid (padelbanen, udendørstennis, indendørs tennis) og vælger boldkanon som makker. Man må godt være flere spillere ved samme booking – op til 4 spillere.
Hvad koster det at bruge boldmaskinen:
1. Brug af boldmaskinen incl. bolde koster kr. 25,00 pr. time – opkræves ved reservationen. Dertil kommer almindelig pris for indendørs booking eller padel booking.
2. Prisen er alene en symbolsk beløb til dækning af bolde.
3. Ved brug til træning er det gratis. Trænere & ledere kan bruge boldkanonen gratis til eget brug, som en lille fordel ved at være frivillig. Skal dog betale for booking af bane indendørs eller padel. De skal ikke vælge boldkanon ved booking – skal vælge et andet medlem – man er nok mere end en selv ved træningen.

Generelle regler:
1. Boldmaskinen skal afhentes og placeres i tennishallen mellem dør til depotet og hylderne med tæpper og lignende.
2. VIGTIGT. Når man henter den, skal strømstikket tages ud ved at trække i stikket – ikke i ledningen, da stikket så går i stykker. Bolde – enten tennis eller padel bolde - skal lægges i boldmaskinen. Der er 2 spande med bolde til boldkanonen – en med tennisbolde og en med padelbolde. De står under hylderne i hallen.
3. HUSK at indstille maskinen til tennis eller padel ved opstart – alt efter, hvad man vil øve. 
4. Når man sætter den ind efter brug, skal man huske:
a. At sætte den til strøm for opladning
b. HUSK at samle alle bolde op efter træning og komme alle bolde over i spanden, man tog dem fra. MAN MÅ IKKE BLANDE BOLDENE. Maskinen skal være tom for bolde, når den står til ladning.
c. Håndtag skal slås ind også ved brug – den må ikke stå med håndtaget ude, da man let kan komme til at træde på, så det går i stykker. 
d. Husk at lægge fjernbetjening i etuiet efter brug
5. Har man brugt boldkanonen inde i tennishallen, så støvsug gerne gulvet, hvor maskinen har stået for boldfnug. Der kommer en masse boldfnug især fra nye bolde.
6. Har boldmaksinen været ude på rødgrus, kan der være en masse grus på maskinen. Rengør den, inden den sættes ind.
7. Hvis der har været problemer med maskinen, så husk at sende en mail til klubben, så der kan blive taget hånd om det.

Se klubbens brugermanual til Spitfire Pro 2 boldmaskine.
